''Alkoholin suurkuluttajien mini-interventio osaksi perusterveydenhuollon toimintaa''-hankkeen ohjausryhmä

Asettaminen	
	Sosiaali- ja terveysministeriön terveysosasto on tänään asettanut ”Alkoholin suurkuluttajien mini-interventio osaksi perusterveydenhuollon toimintaa”-hankkeen ohjausryhmän.	

Toimikausi	
	17.8.2004 - 31.12.2006  	

Tausta	
	Mini-interventioprojekti on vuosina 2004 – 2006 toteutettava valtakunnallinen hanke, jossa pyritään lisäämään mini-intervention käyttöä järjestämällä koulutus liittyen perusterveydenhuollossa tapahtuvaan lyhytneuvontaan, käynnistyneen toiminnan tukeminen sekä aktiviteetin muutoksen mittaaminen. Hankkeessa tuotetaan myös lyhytneuvonnan toteuttamiseen tarvittava aineisto ja käytännön työvälineet.

Hankkeeseen on terveyslautakuntien päätöksellä sitoutunut 16 kuntaa. Hankkeen STM:n palkkaamana valtakunnallisena koordinaattorina toimii yleislääketieteen professori Kaija Seppä Tampereen yliopistosta. Lisäksi kuntia tukemaan palkataan aluekoordinaattoreita. Kotkan kaupungin sosiaali- ja terveystoimi hallinnoi hanketta kansallisesti. 

Tavoitteet	
	Hankkeen tarkoituksena on saada alkoholin käytön kysymisestä ja mini-interventiosta osa terveydenhuollon ammattilaisten rutiinitoimintaa, jonka sekä henkilöstö että palvelujen käyttäjät hyväksyvät. Hanke myötävaikuttaa siihen, että alkoholista tulee lisääntyvästi terveysasia.
1.	Terveyskeskusten toimintakulttuuri muuttuu siten, että alkoholin käyttöä kysytään ja riskikäyttöön puututaan systemaattisesti normaalipalveluissa ja että riskikäytön ehkäisyyn on olemassa työkalut.
2.	Terveydenhuollon ammattihenkilöstö mieltää alkoholin käytön terveysasiana, joka on moninaisten terveysongelmien syynä tai taustatekijänä. Alkoholin käytön kysyminen, riskikäytön varhainen toteaminen ja siihen puuttuminen tulevat osaksi hyvää terveydenhuoltoa.
3.	Terveyskeskusten potilaat pitävät alkoholiasioiden kysymistä ja siihen liittyvää neuvontaa luonnollisena ja tarpeellisena osana terveyskeskusten toimintaa.

Tehtävä	
	Ohjausryhmä seuraa hankkeen toteutumista, tekee ehdotuksia ja aloitteita hankkeen edistämiseksi ja tukee hankkeen eteenpäin viemistä. Ohjausryhmän on tarkoitus kokoontua kahdesti vuodessa.

Organisointi	
		Puheenjohtaja Tapani Melkas, johtaja, sosiaali- ja terveysministeriö 	
		Jäsenet:	
		Mikko Salaspuro, Alkoholisairauksien professori, Helsingin yliopisto 	
		Hannu Alho, puheenjohtaja, Päihdelääketieteen yhdistys ry 	
		Leena Warsell, kehittämispäällikkö, Sosiaali- ja terveysalan tutkimus- ja kehittämiskeskus 	
		Mika Pyykkö, toiminnanjohtaja, Terveyden edistämisen keskus ry 	
		Pirkko Valtola, sosiaalineuvos, lääninlääkäri, Itä-Suomen lääninhallitus 	
		Liisa-Maria Voipio-Pulkki, hallintoylilääkäri, Suomen Kuntaliitto 	
		Maarit Salo, terveydenhoitaja, terveyden edistämisen yhdyshenk., Mikkelin kaupunki, sosiaali- ja terveystoimi 	
		Matti Lamberg, lääkintöneuvos, sosiaali- ja terveysministeriö	

Kustannukset ja rahoitus	
	Ohjausryhmän menot maksetaan momentilta 33016334.
Ohjausryhmä voi ottaa sihteerin.

	Peruspalveluministeri	Liisa Hyssälä	

	Hallitussihteeri	Liisa Katajamäki	

LIITTEET	
	Muistio	

JAKELU	
	Päätöksessä mainitut	

TIEDOKSI	
	STM/Terveysosasto
Hankerekisteri
TRO/talousyhdyshenkilöt
TAO/talousryhmä
Viestintäyksikkö
Helsingin yliopisto/kliininen laitos, sisätautien osasto
Päihdelääketieteen yhdistys ry
Stakes
TEK
Itä-Suomen lääninhallitus
Suomen Kuntaliitto
Mikkelin kaupunki/sosiaali- ja terveystoimi